ገለ ሰባት፡ ፌደራላዊ ዲሞክራስያዊ ሪፐብሊክ ኢትዮጵያ ምስቲ ሽዑ ዝቖመ ሕገ-መንግስቲ ሓዊሱ ክፈርስ፡ እንተነኣሰ ድማ ክመሓየሸን ገለ ዓንቀጻት ተበርቂቖም ክድርበዩን ድሌት ኣለዎም። እዚኦም ሰባት ኣሃዳዊ ስርዓት ኣብ ኢትዮጵያ መሊሱ ክትከል ሓሳብ ዘለዎም እዮም። ኣብዚ እዋን 'ፖለቲካ ዜግነት' ብዝብል ዝንቀሳቐሱ ከምኡ ዓይነት ዝንባለ ዘለዎም ከምዘኾነ ይዝረብ። እቶም ፕሮፌሰር ግን ነዚ መልሲ ኣለዎም። "ድሕሪ ሕዚ ናብ ኣሃዳዊ ስርዓት ናይ ምምላስ ዝንባለ ዘሎ ኣይመስለንን። ብሓሳብ ደረጃ እወ ኣሎ። ናብኡ ንምመላስ እቲ ሕገ-መንግስቲ መሊስካ ምኽላስ እዩ ክመጽእ። እዚ ድማ ዝከኣል ኣይመስለንን" ኢሎም። እቲ ስርዓት ብካልእ መንገዲ ክዋቐር ዝቐርብ ዘሎ ሕቶ፡ "እንታይ ዓይነት ሕቶ ንምምላስ?" ዝብል ሕቶ እዮም መሊሶም ዘቕርቡ። ኣብቲ እዋን ዝነበረ ናይ ማዕርነትነን ናፅነትን ሕቶ ንምምላስ እዩ ክተኣታተ ተገይሩ፤ ዘይነበረ ሕቶ ንምምላስ ምጽዓር ግን ደስ ስለዝበለና ጥራሕ ክንጥቀመሉ ኣይንኽእልን ዝብል ምላሽ እዩ ዘለዎም። ኢትዮጵያ፡ "ቅቡልነት ሃገራዊ ህንጸት ኣብ ፈተና ወዲቑ" ባይቶ ክልል ትግራይ: ሕገ መንግስታዊ ጥሕሰታት ጠጠው ክብሉ ኣተሓሳሲቡ ናይ ውክልና ጸገም ኣሎ ድዩ?
